Document ID: 32007R0697

REGOLAMENT TAL-KUMMISSJONI (KE) Nru 697/2007
ta’ l-20 ta’ Ġunju 2007
li jiddetermina l-kriterji għall-aċċettazzjoni ta’ l-applikazzjonijet għal-liċenzji ta’ importazzjoni mressqa f’Ġunju 2007 għal ċerti prodotti fis-settur tal-laħam tat-tjur fil-qafas tar-Regolament (KE) Nru 1431/94
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta’ liċenzji ta’ importazzjoni (1), u b’mod partikolari l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 1431/94 (2) jistabbilixxi regoli dettaljati li għandhom japplikaw fil-qasam ta’ l-importazzjoni tal-laħam tat-tjur, irregolat bir-Regolament tal-Kunsill (KE) Nru 774/94 (3) li jiftaħ u jipprovdi għall-amministrazzjoni ta’ ċerti kwoti tat-tariffa tal-Komunità għal-laħam tat-tjur u ċerti prodotti oħra agrikoli.
(2)
L-applikazzjonijiet għal-liċenzji ta’ importazzjoni mressqa matul l-ewwel sebat ijiem tax-xahar ta’ Ġunju 2007 għall-perjodu mill-1 ta’ Lulju sat-30 ta’ Settembru 2007, jeċċedu l-kwantitajiet disponibbli. Huwa meħtieġ għalhekk li jiġu stabbiliti il-kriterji għall-ħruġ tal-liċenzji ta’ importazzjoni, billi jiġi determinat il-koeffiċjent ta’ l-allokazzjoni li għandu japplika għall-kwantitajiet mitluba.
ADOTTAT DAN IR-REGOLAMENT:
Artikolu 1
1. L-applikazzjonijiet għal-liċenzji ta’ importazzjoni mressqa għall-perjodu mill-1 ta’ Lulju sat-30 ta’ Settembru 2007 skond ir-Regolament (KE) Nru 1431/94 huma assenjati skond il-koeffiċjenti ta’ l-allokazzjoni stipulati fl-Anness ta’ dan ir-Regolament.
2. L-applikazzjonijiet għal-liċenzji ta’ importazzjoni għall-perjodu mill-1 ta’ Ottubru sal-31 ta’ Diċembru 2007 jistgħu jitressqu għall-kwantità totali msemmija fl-Anness ta’ dan ir-Regolament, skond id-dispożizzjonijiet tar-Regolament (KE) Nru 1431/94.
Artikolu 2
Dan ir-Regolament għandu jidħol fis-seħħ fil-21 ta’ Ġunju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ Ġunju 2007.

Labels: 3
17